stanford-oval/wikipedia huggingface dataset:
אישווריה ראי
קריירה

בשנת 1991, ראי זכתה בתחרות דוגמניות על בינלאומית (אורגן על ידי פורד) ובסופו של דבר הופיעה במהדורה האמריקאית של מגזין ווג. בשנת 1993 זכתה ראי להכרה ציבורית עצומה עבור הופעתה בפרסומת לפפסי עם השחקנים אמיר ח'אן ומחימה צ'אודרי. השורה היחידה - "Hi, I'm Sanjana", של הדיאלוג שלה בפרסומת הפך אותה למפורסמת בין רגע.
בתחרות מיס הודו ב-1994, היא זכתה במקום השני, אחרי סושמיטה סן, והוכתרה למיס הודו וורלד, וזכתה גם בחמש כותרות משנה אחרות, "מיס מסלול", "מיס נס", "מיס פוטוגנית", "מיס פרפקט עשר". " ו"מיס פופולרי". לאחר מכן ייצגה את הודו בתחרות מיס עולם, שם זכתה במקום הראשון. התחרות התקיימה באותה שנה בסאן סיטי, דרום אפריקה, שם זכתה גם בפרס "מיס פוטוגנית", ומאז החלה בקריירת דוגמנות בינלאומית, שכללה בין היתר עבודה עבור "לוריאל" ו"קוקה-קולה".
סרטה הראשון "אירובר" בשנת 1997, לא זכה לאהדת מבקרי הקולנוע. הצלחתה הממשית באה בשנת 1999 בסרט "הום דיל דס צ'וקה סאנאם" (או בשמו המסחרי "שלך לנצח") לצדו של סלמאן ח'אן, לימים בן זוגה.
בתחום המשחק זכתה ראי בשני פרסים בשנים 1999, 2002.
בין הסרטים בהם זכתה ניתן למנות את "דבדאס" עם שאהרוח' ח'אן ומדהורי דיקסיט, "שלך לנצח", וכן סרטים שאף הוקרנו בישראל כמו "אהובתי אני שלך", "כלה ודעה קדומה" (לצידו של מרטין הנדרסון), "סלסולי אהבה", "סיפור פשוט של אהבה", "תחילתה של אהבה" ואדונית התבלינים.
בשנת 2006 צילמה ראי מספר סרטים, בהם הסרט "אומראו היקרה", גרסה מחודשת לסרט משנות ה-80 בכיכובה של רקהה.
חיים אישיים

שנת 2007 נישאה אישווריה ראי לשחקן ההודי אבישק באצ'אן, בנם של השחקן אמיטאב באצ'אן והשחקנית ג'איה באצ'אן. בשנת 2012 נולדה לזוג בת.
מסרטיה של אישווריה ראי

"אירובר" (1997)
"סלסולי אהבה" (1997)
"שלך לנצח" (1999)
"בקצב הצלילים" (1999)
"סיפור פשוט של אהבה" (2000)
"דבדאס" (2002)
"קשרי לב" (2003)
"כלה ודעה קדומה" (2004)
"מעיל גשם" (2004)
"אדונית התבלינים" (2005)
"אומראו היקרה" (2006)
"הלגיון האחרון" (2007)
"הסטה" (2007)
"גורו" (2007)
"דום 2" (2007)
"הקיסר אקבר והנסיכה ג'אדה" (2008)
"הפנתר הוורוד 2" (2009)
אחוז השומן בגוף

קליבר למדידת אחוזי השומן בגוף
אחוז השומן בגוף באדם וביצורים חיים אחרים הוא המסה הכוללת של השומן אשר מחולקת במסת הגוף הכוללת, כפול ב-100. שומן הגוף כולל הן את שומן הגוף החיוני (Essential body fat) ואת שומן האחסון (Storage body fat). שומן הגוף החיוני נחוץ לתפקוד המערכות. אחוז השומן החיוני בגוף של נשים גבוה מזה שנמצא בגוף של גברים, משום שהן זקוקות לשומן זה לצורך תקופת ההיריון ותפקודים הורמונליים אחרים. שומן האחסון בגוף מורכב משומן שהצטבר ברקמות השומן, אשר בחלקו מגן על האיברים הפנימיים בחזה ובבטן. קיימות מספר שיטות לקביעת אחוז השומן בגוף, כמו מדידה עם קליבר למדידת עובי השומן התת-עורי, באמצעות מכשיר מסוג Bioelectrical impedance analysis (אנ') אשר מעביר זרם חשמלי חלש בגוף על מנת להעריך את אחוזי השומן בגוף, או באמצעות מכשיר DEXA.
מדידת אחוזי השומן בגוף משמשים לעיתים רבות ככלי לפיקוח על שיפור בהרכב הגוף של אדם שמקפיד לאכול תזונה בריאה לאורך תקופת זמן ממושכת, ו/או אדם שעובר תוכנית כושר לאורך תקופת זמן ממושכת. מדידת אחוזי השומן מדויקים יותר כמדד לבריאות מאשר מדד מסת גוף (BMI) משום שבאופן זה מודדים ישירות את הרכב הגוף בעוד ש-BMI לוקח בחשבון רק את הגובה והמשקל (ולא את הפרופורציות בין משקל השומן למשקל השרירים). עם זאת, מדד ה-BMI פופולרי יותר כמדד לבקירות בעיקר מכיוון שרוב הטכניקות המשמשות למדידת אחוזי שומן בגוף דורשות ציוד מתקדם ומיומנויות מתקדמות.
הארגון האמריקני The American Council on Exercise הגדיר מספר קטגוריות לטווחים שונים של אחוזי השומן בגוף. לנשים בדרך כלל יש פחות מסת שריר מגברים ולכן יש להן לרוב אחוזי שומן גבוהים יותר בגוף בכל אחת מהקטגוריות השונות.
| תיאור | נשים | גברים |
| --- | --- | --- |
| שומן חיוני | 10%–13% | 2%–5% |
| ספורטאים | 14%–20% | 6%–13% |
| אנשים בכושר | 21%–24% | 14%–17% |
| אנשים עם משקל גוף ממוצע | 25%–31% | 18%–24% |
| השמנת יתר חולנית | 32%+ | 25% |
ראו גם

הרכב הגוף
רקמת שומן
הערות שוליים

↑  ACE (2009) What are the guidelines for percentage of body fat loss? American Council on Exercise (ACE). Ask the Expert Blog. December 2, 2009.
אחוזה

ערך זה עוסק בבית מגורים גדול. אם התכוונתם למשמעות אחרת, ראו .
אחוזת ואדסדון, אחת מאחוזות רבות ברשות משפחת רוטשילד
אחוזה היא מבנה מפואר וגדול המשמש למגורים וצמודה אליו קרקע גדולה, לרוב מספר דונמים, הבנוי בעיקר לאנשים אמידים. האחוזה שימשה כיחידה כלכלית חברתית ומשפטית. במערכת הפיאודלית באירופה שימשה האחוזה כמקום מושבם של אצילים והמרכז האדמיניסטרטיבי של סביבתה.
מאפייני המושג

שורש המילה בעברית הוא א.ח.ז. והאחוזה מסמלת הצמדות למקום מסוים. גם המונח הרומאי mansio בלטינית מקורו בשורש manere (להישאר), ומציין נקודות רשמיות בדרכים הרומיות, שבהן נהגו לעצור; שבהן התפתחו ערים ובהן מוקמו אחוזותיהם של הפקידים הבכירים בפרובינציה; ובשפה הסקוטית קיימת המילה manse, אשר משמעותה קרקע גדולה מספיק, כך שכהן הדת של הקהילה יוכל לקיים עצמו ממנה.
בתנ"ך

המילה מופיעה לראשונה בתנ"ך: אברהם מבקש לבנות לשרה 'אחוזת קבר', הלא היא מערת המכפלה. המונח מופיע עוד מספר פעמים בתנ"ך, בכל המקרים בהקשר למבנים או עבדים יקרי ערך, אשר מלווים את בעליהם עד למותם (ולעיתים לנצח).
איירון פטריוט

| --- | --- |

ג'יימס רודס כאיירון פטריוט, כפי שהופיע בחוברת Iron Man Vol.5 #20 מינואר 2014. אמנות מאת ג'ו בנט וסקוט האנה.
 סוג:  נבל-על (אוסבורן), גיבור-על (רודס, הו)
 הוצאה לאור:  מארוול קומיקס
 הופעה ראשונה:  נורמן אוסבורן כאיירון פטריוט: Dark Avengers #1 (מרץ 2009) ג'יימס רודס כאיירון פטריוט: Gambit Vol.5 #13 (מאי 2013) טוני הו כאיירון פטריוט: U.S.Avengers #1 (ינואר 2017)
 יוצרים:  סטן לי וסטיב דיטקו (אוסבורן) דייוויד מיצ'ליני ובוב לייטון (רודס) אל יואינג וג'ררדו סנדובל (הו)
 גילום הדמות:  דון צ'ידל ("איירון מן 3"; רודס)
 מידע
 שם אמיתי:  נורמן וירג'יל אוסבורן ג'יימס רופרט "רודי" רודס טוני הו
 כינויים:  הגובלין הירוק (אוסבורן) וור משין, איירון מן 2.0 (רודס) רסקיו (הו)
 סטטוס:  פעיל
 כוחות:  ראו איירון מן#שריון
 חברוּת בקבוצה:  מכניקת ביון אמריקני, האוונג'רס של סאן-ספוט
 חברוּּת לשעבר בקבוצה:  מכניקת רעיונות האוונג'רס
 דמויות קשורות
 משפחה:  הו ינסן (אב, מת)
איירון פטריוט (באנגלית: Iron Patriot, "פטריוט הברזל") הוא שמן של מספר דמויות בדיוניות המופיעות בחוברות הקומיקס האוונג'רס ביקום מארוול קומיקס. איירון פטריוט המקורי הופיע לראשונה בחוברת Dark Avengers #1 ממרץ 2009 ונוצר בידי הכותב בריאן מייקל בנדיס והמאייר מייק דאודטו ג'וניור.
איירון פטריוט הוא אלטר-אגו אותו חלקו שלוש דמויות - נורמן וירג'יל אוסבורן/הגובלין הירוק, ג'יימס רופרט "רודי" רודס/וור משין וד"ר טוני הו. בעוד אוסבורן גנב את חליפת השריון ממחסן השריונות של איירון מן באירועי "שלטון אפל" ו"מצור" והשתמש בה למזימותיו המרושעות וכחבר האוונג'רס האפלים, רודס השתלט על מל"טי שריונות איירון פטריוט של ארגון A.I.M.‎ ולבש חליפה אחת כמנהיגם. טוני הו היא בתו של הו ינסן, אשר עבדה כמדענית בארגון מכניקת רעיונות האוונג'רס בהנהגתו של סאן-ספוט, והחלה לעטות את שריון האיירון פטריוט לאחר מיזוג הארגון עם צבא ארצות הברית.
שריון דומה הוא שריון "הבן האמריקני", שהוענק בתחילה להארי אוסבורן ובהמשך לגבריאל סטייסי. נורמן אוסבורן כאיירון פטריוט הופיע בסדרת האנימציה "אולטימייט ספיידרמן", והחליפה עצמה נראתה בקצרה בסדרה "האוונג'רס התאספו!". רודי רודס עוטה את שריון איירון פטריוט בסרט "איירון מן 3" בגילומו של השחקן דון צ'ידל. בסרטים "הנוקמים: עידן אולטרון", "קפטן אמריקה: מלחמת האזרחים", "הנוקמים: מלחמת האינסוף" ו"הנוקמים: סוף המשחק", רודס חוזר לשריון וור משין.
ביוגרפיה בדיונית > נורמן אוסבורן

בסוף אירועי "פלישה סודית", נורמן אוסבורן, בעברו הגובלין הירוק, הרג את מלכת גזע הסקרול הפולש ועצר את הפלישה. הוא נעשה מנהל סוכנות S.H.I.E.L.D, אותה הוא מפרק ויוצר את סוכנות H.A.M.M.E.R. הוא יוצר את קבוצת "הקאבאל" עם דוקטור דום, לוקי, אמה פרוסט, הברדס ונאמור, ובכך מתחיל שלטונו. אוסבורן מחליט להקים קבוצת אוונג'רס משלו/האוונג'רס האפלים המורכבת מנבלי-העל המתחזים לגיבורים. הקבוצה הראשונה מורכבת מקרלה סופן/מונסטון המתחזה לגברת מארוול, נו-ואר/ילד מארוול כקפטן מארוול, לסטר/בולזאיי כהוקאיי, דאקן אקיהירו כוולברין, ארס, מאק גארגן/העקרב/ונום כספיידרמן ו-ויקטוריה האנד כיועצת. אוסבורן, המתקשה למצוא מתחזים לאיירון מן וקפטן אמריקה, שולח את הרוח לגנוב עבורו חליפת שריון ממחסן השריונות של איירון מן. אוסבורן צובע אותה בצבעי דגל ארצות הברית (כחול, אדום ולבן) ומכריז על עצמו כ"איירון פטריוט", מנהיג האוונג'רס האפלים.
אוסבורן השתמש בשריון איירון פטריוט בכל שלטונו, כמו גם במצור שהטיל על אסגרד. הוא נלחם בקפטן אמריקה המקורי סטיב רוג'רס, אך טוני סטארק/איירון מן פירק מרחוק את השריון וחשף את אוסבורן, הצבוע כגובלין הירוק. כאשר סטארק, רוג'רס ותור העבירו את אוסבורן למאסר, הוא טען שאישיות הגובלין שלו הרסה את סיכוייו להגן על העולם. החליפה נלקחה לרשותו של סטארק. סטארק שלח את שריון איירון פטריוט של אוסבורן וחליפות שריון אחרות לעזור לאוונג'רס החדשים באירועי "הפחד עצמו" נגד סקאד'י, שאיידה את החליפות.
ביוגרפיה בדיונית > צבא חליפות השריון של A.I.M, רודי רודס

במהלך המיתוג מחדש "מארוול עכשיו!", שריון איירון פטריוט בודד נראה בתערוכת נשק בה השתתפו דייזי ג'ונסון וניק פיורי הבן. אנדרו פורסון, מדען-העל ומנהיג ארגון A.I.M.‎, ניצל זאת ושלח חיילים כדי לגנוב את השריון. מדעני A.I.M שכפלו את החליפה לצבא מל"טים גדול והגדילו את רמת האינטליגנציה המלאכותית שלהם. A.I.M השתמשו במל"טים האינטליגנטיים לביצוע מעשי טרור והאשמת ארצות הברית בהם. כאשר A.I.M שלחו את צבא המל"טים לתקוף את איראן, S.H.I.E.L.D שלחו את הענק הירוק להשמידם.
S.H.I.E.L.D פרצו למערכת התקשורות של החליפות, ואפשרו לג'יימס "רודי" רודס, בעברו וור משין, לתקשר איתן. המל"טים זיהו אותו כ"טייס" ואת טוני סטארק כ"יוצר", והוא השתלט עליהן ונעשה מנהיגם. הוא קיבל מהן חליפת שריון מותאמת, והנהיג אותם נגד A.I.M. הוא נלחם בגמביט כאשר זה גנב כמה מחליפותיו הישנות של איירון מן, אך הניח לו ללכת כשגילה שהחליפות נחוצות להצלת אחד מחבריו. הוא סיכל מזימת התנקשות באחד מנשיאי ארצות הברית הקודמים בעזרת אחייניתו. במהלך אירועי "הזמן אוזל", רודס חזר לזהות וור משין כחבר באוונג'רס וכמפקד מל"טי וור משין שתפקידם ללכוד את האילומינטי.
ביוגרפיה בדיונית > טוני הו

בשנות ה-80, המדען הו ינסן פגש באישה סינית במהלך אחת מעבודותיו בסיאטל והשניים התאהבו ופצחו בקשר רומנטי, שבשיאו הם נישאו. בשלב מסוים בנישואיהם, האישה הרתה מהו, ולשניים נולדה בת, לה הם העניקו את השם טוני. לאחר מכן, קרעים החלו לצוץ ביניהם ונישואיהם התפרקו, כשטוני נשארה לגדול עם אמה, אף שהמשיכה לשמור על קשר עם אביה עד מותו באפגניסטן. לאחר שפרשה מלימודיה בתיכון בעקבות קשיי הסתגלות, היא החלה ללמוד באוניברסיטה מקומית תכנות והנדסה. באוניברסיטה, היא הפגינה כישורים מדעיים מתקדמים והרשימה את כל קרוביה, מה שעזר לה לזכות במלגה יוקרתית, ולבסוף היא סיימה את לימודיה עם שלושה דוקטורטים. כאשר רוברטו דה קוסטה הקים מחדש את "מכניקת רעיונות מתקדמים" כארגון משנה לממשלת ארצות הברית במקביל לקבוצת אוונג'רס משלו, הו הצטרפה כמדענית ועבדה בחטיבת ההנדסה.
כחלק מעבודתה, טוני הביעה התעניינות יתרה באייקו ג'וקינן, חברה באוונג'רס של דה קוסטה, אשר גופה התמזג עם השריון בעל האינטליגנציה המלאכותית "פוד". טוני העריכה את אייקו על הקרבתה, הוויתור על חיים נורמליים, בהישארות ממוזגת עם "פוד", בידיעה כי אם תיפרד ממנו השריון בעל הערך ייצא מכלל שימוש. כאשר "הבורא" תקף את בסיס הארגון, הוא גרם להרס של "פוד". טוני שרדה באמצעות מגן כוח אישי, ולאחר מכן עטתה את שריון ההצלה שלה והחלה להדוף את הפולשים. בתום הקרב, טוני גילתה כי אייקו שרדה את הקרב, אם כי נותרה פצועה קשות. טוני סייעה לאייקו בתהליך השיקום ועמדה לצידה לאורך כל הדרך, כשלבסוף השתיים התוודו על אהבתם ופצחו בקשר רומנטי בסתר.
כאשר ארגונו של דה קוסטה השתלב עם צבא ארצות הברית והפך למעין סניף משנה של "S.H.I.E.L.D.‎", תחת השם "מכניקת ביון אמריקני", טוני הצטרפה לקבוצת האוונג'רס החדשה, כשעטתה את שריון ההצלה שלה כגרסה חדשה ל"איירון פטריוט".
הערות שוליים

↑  Secret Invasion #8
↑  Secret Invasion: Dark Reign #1
↑  Dark Avengers #1
↑  Siege #1–4
↑  Dark Avengers #16
↑  Avengers Vol.4 #17
↑  Secret Avengers Vol.2 #3
↑  Secret Avengers Vol.2 #4
↑  Secret Avengers Vol.2 #6
↑  Gambit Vol.5 #3
↑  Iron Patriot #1-5
↑  Avengers Vol.5 #35
1 2  U.S.Avengers #1
↑  New Avengers Vol.4 #6
↑  New Avengers Vol.4 #1
↑  New Avengers Vol.4 #3
↑  New Avengers Vol.4 #13
↑  New Avengers Vol.4 #14
↑  New Avengers Vol.4 #15
↑  New Avengers Vol.4 #18
אופן השחזה

אופן השחזה
אופני השחזה להשחזה פנימית
אוֹפַן השחזה הוא אופן המורכב משילוב גרעינים שוחקים בתוך מטריצה של חומר מלכד אופנים כאלה משמשים במכונות השחזה. לפעולות השחזה ועיבוד אברזיביות.
אופנים מורכבים מחלקיקים של חומר קשה, לחוצים ומחוברים זה לזה על ידי מטריצה מלכדת למתן הצורה של האופן הנדרש. הם עשויים גם להיות מיוצרים מגוף פלדה או אלומיניום מוצקה עם שכבת חלקיקים בקוטר החיצוני. רוב אופני ההשחזה הם מרוכבים מלאכותיים המיוצרים עם גרעינים מיוצרים מלאכותיים, אך ההיסטוריה של גלגלי השחזה החלה באבנים טבעיות, כמו אלה המשמשות לאבני ריחיים.
ייצור האופנים הללו הוא תהליך מדויק ומבוקר היטב, לא רק בגלל הסיכונים הבטיחותיים הטמונים של דיסק מסתובב, אלא גם מההרכב והאחידות הנדרשים כדי למנוע מהתפוצצות של הדיסק בגלל הלחצים הגבוהים המיוצרים בעת סיבוב האופן.
אופני השחזה הם מתכלים, אם כי אורך החיים יכול להשתנות במידה רבה בהתאם למקרה השימוש, בזמן שהאופן משחיז, הוא משחרר מעת לעת גרגרים שוחקים בודדים, בתהליך שחיקה זה עם היחלצות גרגרים שנשחקו, מתגלים גרעינים חדשים, שמתחילים שוב את המחזור הבא. קצב השחיקה בתהליך זה בדרך כלל צפוי מאוד ליישום נתון, והוא הכרחי לביצועים טובים.
מאפיינים

ישנם חמישה מאפיינים של גלגל חיתוך: קשיות חומר הגרעין, גודל הגרעין, קושי האופן לפי תקן A–Z, מרווח בין הגרגרים וסוג החומר המלכד המקשר. ריכוז מאפיינים אלה מודפס בקוד מוסכם על האופן.
מאפיינים > הגרעין השוחק

סוג הגרעין השוחק נבחר על פי קשיות החומר אותו הוא מיועד להשחיז.
תחמוצת אלומיניום (A)
סיליקון קרביד (S)
קרמיקה (C)
יהלום (SD ,‎MD ,‎D‎)
קוביק בורון ניטריד (CBN)
גלגלי שחיקה עם גרגרי יהלום או בורזון CBN נקראים כלי השחזה "סופר אברזיב". אופני השחזה עם גרעיני תחמוצת אלומיניום, סיליקון קרביד או גרגרי קרמיקה נקראים כלי השחזה קונבנציונליים.
מאפיינים > גודל הגרעין

התקן לגודל גרעין נקבע ככמות החלקיקים שיעברו בנפה בגודל אינץ' מרובע (כ־6.45 ס"מ). מ־10 (גס ביותר) עד 600 העדין ביותר. ערך זה קובע את הממדים הממוצעים של הגרעינים באופן. גרעין גדול יותר יאפשר חיתוך מהיר אך גימור פני השטח לקוי. גודלי גרעין קטנים במיוחד מיועדים לעבודות גימור מדויקות. בדרך כלל גודל גרעין של גלגל השחזה מוגדרים 10–24 (גס), 30–60 (בינוני), 80–200 (עדין) ו־220–600 (עדין מאוד).
מאפיינים > תקן קבוצת הקושי באופן

מ־A (רך) עד Z (קשה), קובע עד כמה חזק הקשר המלכד את האופן. A עד H למבנה רך יותר, I עד P למבנה בינוני ו־Q עד Z למבנה קשה. קבוצת הקושי משפיעה על פרמטרי ההשחזה, כמו מהירות האופן, זרימת נוזל הקירור, קצב קידמה מקסימלי ומינימלי ועומק השחזה.
מאפיינים > המרווח בין הגרעינים

מרווח או מבנה, בין 1 (צפוף ביותר) ל־17 (פחות צפוף). צפיפות היא היחס בין החומר המלכד והחומר השוחק לגודל חללי האוויר במבנה.
אופן פחות צפוף יחתוך בחופשיות, ויש לו השפעה רבה על גימור פני השטח. הוא גם מסוגל לחתוך חתך עמוק יותר או רחב יותר עם פחות נוזל קירור, מכיוון שהמרחק בין השבבים על האופן גדול יותר.
מאפיינים > החומר המלכד

משפיע כיצד עומד האופן בשחיקה. הוא משפיע על הפרמטרים העיקריים: גימור טיב השטח, סוג נוזל הקירור ומהירות מינימלית/מקסימלית של האופן.
| שם המלכד | סימון המלכד | תיאור המלכד |
| --- | --- | --- |
| Vitrified | V | Glass-based; made via vitrification of clays and feldspars |
| Resinoid | B | Resin-based; made from plants or petroleum distillates |
| Silicate | S | Silicate-based |
| Shellac | E | Shellac-based |
| Rubber | R | Made from natural rubber or synthetic rubber |
| Metal | M | Made from various alloys |
| Oxychloride | O | Made from an oxohalide |
| Plated | P | Made by Electro / Electroless bonding of metal to hold abrasive |
סוגי האופנים > אופן השחזה ישר

אופן השחזה ישר הוא הסגנון הנפוץ ביותר של האופנים וניתן למצוא אותם על משחזות עמוד ידניות או על מכונות ההשחזה.
אופן זה משבב את הפריט רק עם קוטרו החיצוני של האופן.
אופנים ישרים משמשים לרוב לפעולות על משחזות צילינדריות, משחזות שטחים ובמשחזות ללא מרכזים. אופנים אלה בצורת גליל שונים בשימושים השונים במידות הקוטר הרוחב לפי סוג ההשחזה וסוג המשחזת.
סוגי האופנים > אופני צילינדר למשטחים

אופני צילינדר על מכונות ורטיקליות, מיועדות להשחזה של משטחים גדולים, עם מצח אופן ההשחזה הגלילי. הם יכולים להיות גדולים מאוד, עד רוחב 12 אינץ'. ובקטרים גדולים עד כדי 40 אינץ'.
סוגי האופנים > גלגל קוני

אופנים ישרים המיועדים לעבודות בעומסים גדולים המבנה הוא רחב ליד הציר וצר באזור הקוטר החיצוני. אופנים אלה משמשים להשחזת גלגלי שיניים ותבריגים.
סוגי האופנים > אופני כוס

האופן העיקרי המשמש בהשחזת צורות מורכבות כמו כלי חיתוך.
אופן זה מאפשר להשחיז את זוויות החיתוך והשחרור בכלים.
סוגי האופנים > אופני יהלום

אופני יהלום מיוצרים עם חומר שוחק שהוא יהלום תעשייתי. ונבנה כשכבה דקה על הקוטר החיצוני של האופן.
הם משמשים להשחזה של חומרים קשים במיוחד כמו לוחיות מתק"ש אבני חן או בטון.
אופני CBN בורזון
הבורזון הוא חומר שוחק המשמש אלטרנטיבה ליהלום.
היהלום מוגבל ואינו מתאים לעיבוד פלדות מאחר שגם הפלדה וגם היהלום מכילים פחמן ובטמפ' גבוהה יש ריאקציה ואין יכולת לבצע עיבוד שבבי תקין.
מסיבה זו פותח חומר קשה דומה ליהלום, הוא מיוצר מגז Cubic boron nitride .גרעינים אלה נקראים בורזון ומשמשים באופני השחזה וכלי עיבוד שבבי לעיבוד פלדות קשות.
אופני הבורזון דומים בצורתם לאופני היהלום.
סוגי האופנים > אופני ציר למשחזת jig grinder

לאופנים אלה צורה של ציר קטן ובקצהו בנוי אופן השחזה בצורת גליל, כדור, רדיוס קונוס וכדומה. כלים בצורה זו משמשים להורדת גרדים בחלקים באופן ידני.
כלים דומים משמשים להשחזת קדחים לחלקים מדויקים. מכונה ה-jig grinder מדויקת מאוד ומאפשרת קבלת קוטר ומיקום לקדחים מדויקים בטולרנס של מיקרונים.
סוגי האופנים > אופנים לחיתוך

אופני חיתוך, הם אופנים דקים ברוחבם ולעיתים קרובות הם בעלי סיבים רדיאליים המחזקים אותם. הם משמשים לחיתוך -בענף הבנייה, לחיתוך פרופילים או להסרת ברגים בולטים או כל דבר שזקוק להסרה מהירה.
סוגי האופנים > אופנים מצופים ביהלום או בורזון

אופנים לעיבוד חומרים קשים. שיטת הייצור היא בניית כלי צורתי כלשהו מאלומניום ולאחר מכן ציפוי פני הכלי בשכבת אחת של גרעינים שוחקים כשהשכבה המלכדת היא ציפוי ניקל או חומרים דומים אחרים, בתוכה מפזרים את גרעיני הבורזון או היהלום.
השחזה עם כלי זה נקראת השחזה קרה מאחר שהאופן לא מתחמם.
אופנים כאלה יכולים להיות בכל הצורות שפורטו לעיל.
הוראות הבטיחות

האופן במכונת ההשחזה מסתובב במהירויות מאוד גבוהות. ומרבית ההנחיות מיועדות למנוע התפרקות של האופן ופגיעה בעובדים.
הכללים נוגעים בטיפול האופן החל מאחסנתו, לשיטת הידוקו לציר המכונה ולביצוע איזון כדי למנוע רעידות.
עיקר ההנחיות נוגע ללבוש, משקפי מגן ושאר מגיני מכונה למניעת הפגיעה בעובד.
אופני השחזה וכלי השחזה משמשים רבות בתעשייה וכמו כן בענפי שירותים בהם התפעול הוא ידני ציוד זה עומד במתח מכני מאסיבי. בסל"ד גבוה קיים סיכון לשבר עקב כוחות צנטריפוגליים בהפעלת אופן ההשחזה. כישלון של כלי השחזה עלולים להוות סכנה קשה לאנשים ולמכונות עקב רמות האנרגיה המשוחררות הגבוהות.
עקב כך מוצבים סטנדרטים גבוהים על חוזקם המכני והשבירה של כלי השחזה בתקני הבטיחות האירופיים השונים.
חידוש פני האופן

אופני ההשחזה זקוקים לתחזוקה שוטפת ברענון פני השטח של האופן.
לצורך זה משתמשים בציוד מיוחד.
אבן יהלום מותקנת על מחזיק מיוחד ומניעים אותו מול האופן כמו בתהליך חריטה. היהלום מסיר מהאופן שיכבה פגומה ומחדש אותו.
בנוסף קיים מתקן הכולל גלגל מיוחד שמתאים לחידוש אופן רגיל או אופן יהלום, המוריד שיכבה משופשפת ומרענן את פני האופן.
הערות שוליים

↑  de beers, the temperature of grinding  and workpiese, de beers magazine
↑  e. Ratterman, grinding with diamond abrasives, manufacturing engineering 1969
↑  Institute for Occupational Safety and Health of the German Social Accident Insurance. "Institute for Occupational Safety and Health of the German Social Accident Insurance".
גלגל ישר
גלגל יהלום
הניצוצות המתקבלים מהשחזה ידנית של מתקנים.
איצ'ירו קיוסה

| --- | --- |

 לידה:  5 ביולי 1884 היוגו, יפן 
 פטירה:  27 ביוני 1967 (בגיל 82) 
 מדינה:  האימפריה היפנית, יפן 
 השכלה:  אוניברסיטת קיוטו 
 מפלגה:  המפלגה הליברלית-דמוקרטית 
 פרסים והוקרה
 הסרט הגדול של מסדר פרחי הפאולוניה 
 
קיוסה מכריז על הארכת המושב עם אישור אמנת הביטחון בין ארצות הברית ליפן.
זהו שם יפני; שם המשפחה הוא .
איצ'ירו קיוסה (ביפנית: 清瀬 一郎;‏ 5 ביולי 1884 – 5 ביולי 1967) היה עורך דין ופוליטיקאי יפני. כעורך דין שימש כסנגורו של הידקי טוג'ו בבית הדין הצבאי הבינלאומי למזרח הרחוק, וכפוליטיקאי הוא היה שר החינוך וכיהן כיו"ר בית הנבחרים של יפן משנת 1960. שימש גם כיו"ר לשכת עורכי הדין בטוקיו. בוגר אוניברסיטת קיוטו.
ביוגרפיה

נולד ביוממא-צ'ו, קזומה-גון, מחוז היוגו (כיום הימג'י). כעורך דין הוא היה מעורב במשפטים של סכסוכי איכרים ובמקרים אידאולוגיים, וגם לאחר כניסתו לעולם הפוליטי הוא נודע כפוליטיקאי ליברלי שמקדם מערכת בחירות רגילה, תומך בתנועה להקמת הפרלמנט הטייוואני ומתנגד לחוק שמירת הביטחון. עם זאת בשנות ה-30 של המאה ה-20, לאחר שנות השלושים פנה לסיעה הפרו-צבאית ופעל כסנגורו של הנאשמים בניסיונות ההפיכה של מאי 1932.
בשנת 1945, לאחר מלחמת העולם השנייה ומיד לאחר התבוסה היפנית, דחף לקדם זכות בחירה תוך תיקון חוק הבחירות לבית הנבחרים בדצמבר אותה שנה.
בינואר 1946 גורש על ידי המפקד העליון של כוחות הברית בגין המרתו לפני המלחמה לעמדה פרו-צבאית. ידוע שהוא גם שימש כסגן מנהיג צוות ההגנה היפני וכיועצו הראשי של ראש הממשלה לשעבר הידקי טוג'ו במהלך בית הדין הצבאי הבינלאומי במזרח הרחוק.
גם לאחר ביטול הגירוש הוא נחשב לפוליטיקאי שמרני טיפוסי לפני המלחמה שהתעקש על תיקון החוקה, אך לאחר שחזר לעולם הפוליטי, פעל עם טקאו מיקי. כשהיה יושב ראש בית הנבחרים הוא פרש מהמפלגה ואמר שעשה זאת "למען ההגינות". באותה תקופה לא היה נהוג שיו"ר וסגן יו"ר בית הנבחרים עוזבים את המפלגה והתפטרותו של קיוסה מהמפלגה הייתה יוצאת דופן.
בתקופת כהונתו כשר החינוך הוא שינה את ועדת החינוך ממערכת בחירות ציבורית למערכת מינוי. לאחר ביטולו של חוק מועצת החינוך לשעבר (חוק מספר 170 משנת 1948), שקבע את לב המערכת והפיכתה למינהל חינוך מקומי, ביום 30 ביוני 1956, התקבל "החוק על ארגון וניהול מינהל החינוך המקומי". ההוראות הקשורות להקמת מועצת החינוך נאכפו גם באותו יום. החל מ-1 באוקטובר אותה שנה, אוכפו גם תקנות אחרות. "החוק על ארגון וניהול מינהל החינוך המקומי" מכונה לעיתים "חוק מועצת החינוך החדש". חוק מועצת החינוך לשעבר הסדיר כי יש לבחור חברי מועצת חינוך על ידי התושבים, אך החוק תוקן כדי לאפשר מינוי ראשי הגופים הציבוריים המקומיים בהסכמת המועצה המקומית.
בין 19 ביוני ל-20 ביוני 1960, בזמן שהיה יו"ר בית הנבחרים, נכנסה לתוקף אמנת הביטחון של ארצות הברית-יפן (אמנת הביטחון החדשה) בישיבה הראשית של בית הנבחרים. לפני ההצבעה, חברי המפלגה הסוציאליסטית היפנית והמזכירות נעלו את קיוסה בלשכת היו"ר, אך המשטרה התערבה. קיוסה, שנכנס למושב היו"ר, הצביע בכוח להארכת המושב בעיצומה של סערה גדולה והעביר את הצעת אישור האמנה מיד לאחר שינוי התאריך. קיוסה, שהצליח לעבור את המבחן והיה מותש, התראיין לעיתונאים כשהוא שוכב על הספה לאחר שקרסולו נשבר בתקרית. בכל הנוגע למקרי השחיתות בעולם הפוליטי, הוא מונה ליו"ר ועדת החקירה של המפלגה הליברלית-דמוקרטית וחיבר דו"ח על הטיהור הפוליטי הדרוש. הוא כיהן כיו"ר החמישי של הוועדה הפרלמנטרית העולמית של יפן, ארגון שמקדם את תנועת הפדרציה העולמית.
הוא מת ב-27 ביוני 1967.
ביבליוגרפיה

『秘録東京裁判』読売新聞社 1967年、改訂版1975年／中公文庫 1986年、新版2002年 // "משפט טוקיו הסודי" יומיורי שימבון 1967, מהדורה מתוקנת 1975 / צ'וקו בונקו 1986, מהדורה חדשה 2002
『特許法原理』初版1922年、中央書店、復刻1985年 // "עקרונות דיני פטנטים" מהדורה ראשונה 1922, צ'ואו שוטן, הדפסה מחודשת 1985
『発明特許制度ノ起源及発達』初版1918年、学術選書、復刻1970年 - ほか法務関係の著作多数 // "המצאת מערכת הפיתוח" מהדורה ראשונה 1918, בחירה אקדמית, הדפסה מחודשת 1970 - ספרים רבים אחרים הקשורים למשפטים
איצ'ירו קיוסה בתרבות

סייג'י מיאגוצ'י גילם אותו בסדרת הדרמה " Yamakawa Burning Yu" (1984, הפקת NHK)
אייג'י אוקודה גילם אותו בסרט "רגע הגאווה והגורל" (1998)
הערות שוליים

1 2  "清瀬一郎「憲法改正条項私見」 1945年12月22日 | 日本国憲法の誕生". www.ndl.go.jp. 国立国会図書館. נבדק ב-2019-01-19.
↑  INC, SANKEI DIGITAL. "揺れた日本の記憶 秘蔵写真でたどる「６０年安保」". 産経フォト (ביפנית). נבדק ב-2019-01-22.
↑  "身代わり出馬でトップ当選（政客列伝 金丸信）". 日本経済新聞 電子版. 2011-08-07. נבדק ב-2019-01-22.
↑  "揺れた日本の記憶 秘蔵写真でたどる「６０年安保」". 産経フォト. 2015-06-21. נבדק ב-2019-01-22.
| --- | --- |
בקרת זהויות :  ISNI: 0000 0000 8260 2574  LCCN: n85267753  NDL: 00032752  NLK: KAC201311401  VIAF: 70380561   WorldCat (עם VIAF): 70380561
אלדראמין

| --- | --- |
   
 מיקומו של אלדראמין בקבוצת קפאוס
 נתוני תצפית
 קבוצת כוכבים:  קפאוס
 שמות נוספים:  α בקפאוס, גליזה 826,‏ HD 203280
 סוג:  כוכב הסדרה הראשית לבן
 בהירות נראית:  2.46
 סיווג ספקטרלי:  A8 V
 עלייה ישרה:  21ʰ 18ᵐ 34.77ˢ מילי-שניות קשת בשנה
 נטייה:  ‏08.07″ ‏35′ ‏62°‏+ מילי-שניות קשת בשנה
 מאפיינים פיזיים
 בהירות מוחלטת:  1.57
 מרחק:  49  שנות אור 15.02  פארסק
 רדיוס:  2.3 רדיוסי שמש
 מסה:  1.9 מסות שמש
 עוצמת הארה:  פי 20 מהשמש
 טמפרטורה:  7,740 K
 מהירות סיבוב:  246 ק"מ/שנייה
 מהירות רדיאלית:  15.8- קילומטר בשנייה
 היסט:  66.5±0.11 אלפיות של שניות קשת
 מתכתיות:  7.94 
 
אלדראמין או α בקפאוס (נקרא גם גליזה 826) הוא הכוכב הבהיר ביותר בקבוצת הכוכבים קפאוס. מקור שמו הוא ככל הנראה שיבוש של השם בערבית الذراع الأيمن אל-ד'יראע אל-אימאן - זרוע ימין של קפאוס. לכוכב בהירות נראית מדרגה 2.46 והוא נמצא במרחק של כ-50 שנות אור ממערכת השמש ובשל כך הוא נכלל בקטלוג גליזה לכוכבים קרובים.
מאפיינים

אלדראמין הוא כוכב הסדרה הראשית לבן מסוג ספקטרלי A8 V, מסתו קרובה לשתי מסות שמש ורדיוסו כ-2.3 רדיוסי שמש, טמפרטורת פניו כ-7,700 קלווין והוא מאיר בעוצמה של פי 20 מעוצמת ההארה של השמש. אלדראמין מסתוב על צירו במהירות גבוהה יחסית של כ-246 קילומטר בשנייה, כך שהוא משלים סיבוב בפחות מ-12 שעות. נראה שעוצמת ההארה שלו משתנה בכמה מאיות של דרגת בהירות והוא מסווג ככוכב חשוד כמשתנה קפאידי ננסי מהסוג של δ במגן.
נקיפת ציר כדור הארץ תביא בעוד כ-7,500 שנים את הקוטב השמיימי הצפוני של כדור הארץ למרחק זוויתי של כ-3 מעלות מאלדראמין, כך שהוא יהיה הכוכב הבולט הקרוב ביותר לקוטב השמיימי.